पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के पंचायत चुनाव नतीजे आए गए हैं, जिनमें से ज्यादातर जिलों में भाजपा को समाजवादी पार्टी ने कड़ी टक्कर दी है, जबकि कई जगहों पर तो सपा के उम्मीदवार बीजेपी पर भारी पड़े हैं। बीजेपी सूबे की सत्ता में रहते हुए भी सूबे के किसी भी जिले में 50 फीसदी सीटें हासिल नहीं कर सकी है। वहीं, सपा अपना दुर्ग को बचाए रखने के साथ-साथ बीजेपी के मजबूत इलाकों में बेहतर प्रदर्शन किया है। इसी बीच मोहनलाल गंज से भाजपा के सांसद कौशल किशोर ने भी पंचायत चुनाव में धांधली का आरोप लगाते हुए कहा है कि जीते हुए प्रत्याशियों को प्रमाण पत्र नहीं दिए जा रहे हैं।
भाजपा सांसद ने आरोप लगाते हुए कहा है कि पंचायत चुनाव में धांधली का आरोप लगाया है। उन्होंने कहा है कि लखनऊ के वार्ड संख्या 8,18 व 19 में गड़बड़ी की गई है। भाजपा सांसद ने यह भी आरोप लगाया है कि प्रत्याशियों को प्रमाण पत्र नहीं दिया गया है। उनका यह भी आरोप है कि जीते हुए प्रत्याशियों की जगह दूसरे प्रत्याशियों को प्रमाण पत्र दे दिया गया है। उन्होंने मत पत्रों का दोबारा मिलान करने की मांग की है।
सांसदों, मंत्रियों और विधायकों की साख दांव पर थी
दरअसल, यूपी पंचायत चुनाव में बीजेपी तमाम तैयारी के साथ मैदान में उतरी थी। सरकार के मंत्रियों से लेकर बीजेपी सांसद-विधायकों को मोर्चे पर लगाया गया था। ऐसे ही समाजवादी पार्टी से लेकर बसपा और कांग्रेस तक ने भी अपनी तैयारियां की थी, जिसके चलते पंचायत चुनाव को 2022 का सेमीफाइल माना जा रहा था।
ऐसे में अब चुनावी नतीजे आए हैं उससे पार्टी को न सिर्फ अपनी जमीनी पकड़ का अंदाज मिला है, बल्कि सांगठनिक कमजोरियों का भी संकेत मिल गया है। चुनाव नतीजों ने बीजेपी को यूपी में फिर से मंथन पर मजबूर किया है तो वहीं सपा को उम्मीद की एक किरण दिखाई दी है।
बुधवार को 4 भाजपा विधायकों ने दिया था धरना
उत्तर प्रदेश के एटा जिले में भाजपा के चार विधायक गुरुवार शाम को जिलाधिकारी कार्यालय के सामने धरने पर बैठ गए थे। उनके साथ तमाम समर्थक भी हैं। विधायकों ने जिला प्रशासन पर पार्टी के जिला पंचायत सदस्य कैंडिडेट्स को हरवाने और समाजवादी पार्टी के प्रत्याशियों को जिताने का आरोप लगाया है। विधायकों ने सभी 30 सीटों पर किसी दूसरे निर्वाचन अधिकारी की देखरेख में फिर से मतगणना कराने की मांग की है। धरने पर बैठने वालों में MLC धर्मवीर प्रजापति, मारहरा सीट से विधायक वीरेंद्र लोधी, अलीगंज से विधायक सत्यपाल सिंह राठौर, जलेसर के विधायक संजीव दिवाकर शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva awa_Deva zho_Hant eng_Latn